|  |  |
| --- | --- |
| Image result for stema romaniei | **ROMÂNIA****JUDEȚUL TIMIȘ****CONSILIUL LOCAL al COMUNEI SÂNPETRU MARE****Judeţul Timiş, 307385, Sânpetru Mare, nr.1**C.I.F. 4483862, Telefon:0256376177;e-mail: primaria.sanpetru\_mare@cjtimis.ro |

 **Total consilieri :13**

 **Prezenţi:10**

 **Pentru:10**

 **Împotrivă: X**

 **Abțineri: X**

**HOTĂRÂREA**

**Nr.4 din 16.01.2025.**

*privind aprobarea numărului maxim de posturi pentru asistenții personali, precum si a numărului de indemnizații acordate persoanelor cu handicap grav, pe anul 2025, pentru Comuna Sânpetru Mare, județul Timiș*

 **Consiliul Local al Comunei SÂNPETRU MARE, județul Timiș întrunit în ședință ordinară din dată de 16.01.2025, legal constituită,**

*Având în vedere:*

* Referatul de aprobare nr.45 din 16.01.2025, a dlui. primar al comunei Sânpetru Mare în calitate de inițiator al proiectului
* Raport de specialitate nr.6742 din 18.12.2024 al Compartimentului de Asistență Socială din cadrul Primăriei Comunei Sânpetru Mare, județul Timiș, prin care se propune numărul maxim de posturi pentru asistenții personali, precum și a indemnizațiilor lunare pentru persoanele cu handicap grav, care se vor acorda pentru anul 2025.
* avizul comisiilor de specialitate al Consiliului Local al Comunei Sânpetru Mare, îndeplinind condiția de la art. 136 alin. (8) lit. c), din Ordonanța de Urgență a Guvernului nr.57/2019, privind Codul administrativ

In conformitate cu prevederile:

* art.33, alin.(1), art.36-44 din Legii nr.448/2006 privind protecția și promovarea drepturilor persoanelor cu handicap, republicată cu modificările și completările ulterioare,
* art.2, art.5, alin.(1) și alin.(3), art.6, alin.(1) și (2), din Hotărârea nr.427/2001, pentru aprobarea Normelor metodologice privind condițiile de încadrare, drepturile și obligațiile asistentului personal al persoanei cu handicap, actualizată cu modificările și completările ulterioare,
* art.24 și art.25, din anexa la Hotărârea Guvernului nr.268/2007, pentru aprobarea Normelor metodologice de aplicare a prevederilor Legii nr.448/2006 privind protecția și promovarea drepturilor persoanelor cu handicap, republicată cu modificările și completările ulterioare
* art.1, art.3, art.7, art.12, art.16, art.19-20, art.21, alin.(2), art.22-23, art.26, alin.(4), art.51, alin.(3) și art.55, din Legea nr. 273/2006 privind finanțele publice locale, cu modificările și completările ulterioare
* art.1-5, art.10-12, art.17 și art.30, din Legea nr.53/2003, privind Codul Muncii, republicată cu modificările și completările ulterioare,
* art.7, din Legea nr.52/2003, privind transparență decizională în administrația publică locală, republicată.

În temeiul prevederilor alt.129, alin (1), alin.(2), lit.a) și alin.(3), lit.a), art.136, art.139,alin.(1), art.196, alin.1, lit.a), din OUG nr.57/2019 privind Codul administrativ cu modificările și completările ulterioare, adoptă următoarea:

**H O T Ă R Â R E:**

**Art.1**. Se aprobă, pentru anul **2025**, un număr maxim de **20 de posturi** pentru asistenții personali ai persoanelor adulte/copii cu handicap grav, posturi prevăzute distinct la nivelul Comunei Sânpetru Mare (*care nu se iau în clacul la stabilirea numărului maxim de posturi conform O.U.G. nr.63/2010, pentru angajarea asistenților personali ai persoanelor cu handicap grav*);

**Art.2**. Se aprobă, pentru anul **2025**, un număr maxim de **20 de indemnizații** lunare acordate persoanelor cu handicap grav (*sau după caz, părinților sau reprezentanților legali ai copilului cu handicap grav ori reprezentantului legal al adultului cu handicap grav*).

**Art.3**. Compartimentul Asistență Socială are obligativitatea de a efectua controale periodice asupra activității asistenților sociali și de a prezenta semestrial un raport Consiliului local.

**Art.4**. Cu aducere la îndeplinire a hotărârii Consiliului local se va încredințează dlui. primarul al Comunei Sânpetru Mare, județul Timiș și compartimentelor de specialitate.

**Art.4.** Prezenta se comunică:

- Instituției Prefectului-Județul Timiș, Serviciul controlul legalității, aplicării actelor cu caracter reparatoriu și contencios administrativ;

- autorităților și persoanelor interesate

- dlui. Primar al comunei Sânpetru Mare,

- Compartimentului de Asistență Socială și Compartimentului de Contabilitate din cadrul Comunei Sânpetru Mare.

- la dosarul cu HCL.

- se aduce la cunoștință publică prin afișarea la sediul Primăriei, precum și pe site-ul primăriei comunei Sânpetru Mare [www.primaria.sanpetrumare.ro](http://www.primaria.sanpetrumare.ro)

PREȘEDINTE DE ȘEDINȚĂ; CONTRASEMNEAZĂ;

 CONSILIER, Secretar general al UAT. - delegat,

 Terezia GIURICI Olga EREMITY

*HCL. nr.4 / 16.01.2025*